***Tabir Zulaikha*** merupakan sebuah siri drama romantik Malaysia 2015 arahan Kas Roshan terbitan Creative Skill Solutions, dibintangi oleh Tasha Shilla dan Aiman Hakim Ridza. Siri ini disiarkan di Slot Samarinda TV3 dari 28 Januari hingga 26 Mac 2015 menggantikan *Zahira*..

Sinopsis
--------

Zulaikha membesar menjadi seorang gadis yang cantik, bijak dan berpegang teguh kepada pendiriannya. Zulaikha juga berbakat dalam memain biola. Feroz cemburu melihat keakraban Zulaikha dan Adami. Dia berniat mahu menyingkirkan Zulaikha kerana sejak kecil, Datuk Aziz lebih sayangkan Zulaikha berbanding dirinya, walaupun dia anak Wan Rozita, isteri Datuk Aziz sendiri.

Zulaikha semakin sayang kepada Adami dan membuat keputusan untuk meluahkan rasa hatinya. Zulaikha terkejut apabila ibu bapanya telah menyampaikan wasiat Datin Wan Rozita supaya mengahwinkan Zulaikha dengan Datuk Aziz. Zamrin dan Musalmah merayu Zulaikha agar menerima Datuk Aziz sebagai suaminya kerana itu ialah cara terbaik untuk membalas budi mereka. Akhirnya, Zulaikha bersetuju selepas Adami Akhil berbohong bahawa dia tidak pernah mencintai Zulaikha.

Datuk Aziz sedar bahawa Zulaikha tidak rela dan tidak mencintainya. Walaupun begitu, Datuk Aziz tetap menjaga Zulaikha dengan penuh kasih sayang dan telah mewasiatkan semua harta dan syarikatnya kepada Zulaikha. Tindakan Datuk Aziz mengundang kemarahan Feroz kerana dia rasa Zulaikha telah merampas haknya. Jadi, Feroz telah mengupah Ammar (Shah Jaszle) untuk memerangkap Zulaikha.

Pelakon
-------

### Pelakon utama

* Tasha Shilla sebagai Ain Zulaikha
* Aiman Hakim Ridza sebagai Adami Akhil

### Pelakon pembantu

* Aidil Aziz sebagai Feroz
* Shahz Jaszle sebagai Ammar
* Ramli Salleh sebagai Zamrin
* Mak Wan sebagai Musalmah
* Jalaluddin Hassan sebagai Datuk Aziz
* Emma Akma sebagai Wan Rozita
* Nazeera Sardi sebagai Erin
* Lia Natalia sebagai Addura
* Watie Sadali sebagai Azizah
* Mahmud Ali Bashah sebagai Tuan Amir
* Bella Nazari sebagai Hajar
* Nas Adila sebagai Diana
* Hafidz Roshdi sebagai Johan

Penerbitan
----------

*Tabir Zulaikha* diarahkan oleh Kas Roshan dan diterbitkan oleh Suriyati Sidek untuk Creative Skill Solutions. Drama ini memerlukan Tasha Shilla mempelajari bermain biola. Penggambaran dijalankan selama dua bulan, di sekitar Kuala Lumpur, Bangi, Kajang dan Pahang, Ketika sesi penggambaran dijalankan, Tasha berdepan dengan kontroversi berkaitan isu pengiring VIP.

Muzik dan runut bunyi
---------------------

|  |  |  |  |  |
| --- | --- | --- | --- | --- |
| No. | Tajuk | Artis | Masa |  |
| 1. | "Mata Kunci Cinta" | Aisha Hanim | 4:25 |
| 2. | "Selagi Nafas" | Kamal Hamidi | 3:51 |
| 3. | "Cinta Jangan Pergi" | Bimasakti | 4:33 |
| 4. | "Cinta Awangan" | Aiman & Friends | 3:02 |
| 5. | "Pasti Sempurna" | Kristal ft. Ronnie Hyper Act | 3:42 |
| 6. | "Aku" | Najwa Latif | 3:36 |

Rujukan
-------

1. ↑  "Drama Bersiri TABIR ZULAIKHA Lakonan Tasha Shilla". *Sensasi Selebriti*. 12 Februari 2015. Dicapai pada 29 Disember 2015.
2. ↑  Syanty Octavia Amry (17 Februari 2015). "Tabir Zulaikha: Kisah cinta dan dendam". *Harian Metro*. Diarkibkan daripada yang asal pada 2018-07-12. Dicapai pada 29 Disember 2015.
3. ↑  Aqmar Mustaza (12 Mac 2015). "Tabir Zulaikha cabar kemampuan pengarah". *Sinar Harian*. Dicapai pada 29 Disember 2015.
4. ↑  "Drama Tabir Zulaikha lakonan Tasha Shilla dan Aiman Hakim Ridza". *Hye Bro!*. 12 Mac 2015. Dicapai pada 29 Disember 2015.

Pautan luar
-----------

* *Tabir Zulaikha* di Tonton

| : Samarinda, Isnin - Rabu 10:00 Malam |
| --- |
| Sebelumnya | Tabir Zulaikha | Berikutnya |
| *Zahira* | *Bencinta* |